**Alla lihthanke piirmäära jääva hanke alusdokument**

Hankija: Saue Vallavarahaldus, registrikood 75037943

Hanke nimetus: Nõlvaku lasteaia 2. korruse tegelusseinad

1. **Hanke objekti kirjeldus**
   1. Käesoleva hankega tellitakse ehitustöid vastavalt Euroopa Parlamendi ja nõukogu direktiivi 2014/25/EL I lisas nimetatud CPV koodile 45420000 Puitdetailide paigaldamine
   2. Hanke objektiks on Nõlvaku lasteaia 2. korruse tegelusseinte tarnimise ja paigaldamise ehitustööd vastavalt lisatud projektdokumentatsioonile ja spetsifikatsioonile (Lisa 1), sh pakendite utiliseerimine jms (edaspidi nimetatud Töö).
   3. Pakkumuses tuleb arvestada, et lepingu ese peab Tellijale üleandmisel vastama kõikidele kehtivatele õigusaktidele, tehnilistele normidele, standarditele ja vastavate ametkondade nõuetele (sh Terviseamet), ka nendele, mis ei ole hanke alusdokumentides otseselt kirjeldatud.
   4. Projektdokumentatsioon joonistena on leitav lisas 2 ja koos visualiseeringutega projektipangas aadressil: <https://sauevaldee-my.sharepoint.com/:f:/g/personal/virko_kolks_sauevarahaldus_ee/Er-P6dRa8dVDg20QDOp2k60BXWUPBqTEUr22QbTktZ9i-g?e=6hkYqZ>
2. **Nõuded tööle**
   1. Kõik paigaldatavad tegelusseinte elemendid peavad olema uued ja eelnevalt kasutamata.
   2. Pakkuja peab tööde lõppedes esitama kasutus- ja hooldus- ning vajadusel ohutusjuhendid.
   3. Kõiki Lisas 1 toodud elemente võib asendada samaväärsetega, mis peavad sarnanema projektdokumentatsioonis ja spetsifikatsioonis märgitutele, vastama kehtivatele nõuetele/standarditele ning olema omadustelt mitte halvemad projektdokumentatsioonis ja spetsifikatsioonis toodust.
   4. Töövõtja kohustuseks on enne töödega alustamist kontrollida joonistel olevate ehituskonstruktsioonide mõõtude vastavust tegelikkusele.
   5. Pakkuja arvestab tarnitavate elementide komplekteerimisel, et ühes ruumis paikneva elementide viimistlus on ühelaadne (värvitoon, viimistlusmaterjalid, jne). Kui Lisas 1 on toodud toote näidispilt, siis pakutava toodete kuju peab järgima pildil toodut, et täita ühtse visuaalse kokkusobivuse kriteeriumit.
   6. Paigaldatavad elemendid peavad vastama haridusasutustele kehtestatud õigusaktidele ja standartidele ning olema ohutud tervisele.
   7. Lukustatavad kapid ja sahtlid peavad olema varustatud 2 komplekti võtmetega.
   8. Teisaldatavate elementide jalad peavad olema sobilikud põrandakattematerjalile toetamiseks.
   9. Kõikide elementide metalljalgadele näha ette põrandakaitseotsikud. Elementide puitosad tuleb põrandast eraldada jalastega, et vältida toote kahjustumist põrandapesul.
   10. Garantii peab kehtima vähemalt 36 kuud. Pakkujal on õigus pakkuda ka pikemat garantiid.
3. **Ehitustööde tegemine, tegelusseinte paigaldamine**
   1. Töövõtja paigaldab tegelusseinad ruumidesse kooskõlastatult hankijaga.
   2. Töövõtja peab kontrollima ja tagama selle, et tegelusseinte elemente ja materjale on võimalik transportida ruumidesse. Samuti vastutab töövõtja selle eest, kui paigalduse käigus kahjustavad pakkuja paigaldajad muude ruumide viimistlust. Kahjustada saanud viimistluse taastamise korraldab töövõtja enne tööde üleandmist.
   3. Töövõtja on kohustatud enne tööde alustamist kooskõlastama tellijaga töömaa piiramise ning andma tellija soovil tellijale kooskõlastamiseks detailse töögraafiku, kus on toodud kõik võimalikud liikumispiirangud.
   4. Töövõtja peab arvestama asjaoluga, et töid teostatakse toimiva lasteaia hoones. Sealhulgas tuleb arvestada, et mürarikaste tööde teostamise aeg tuleb eelnevalt kokku leppida Tellija ja lasteaia direktoriga.
   5. Töövõtja peab tagama kogu ehitusperioodi vältel turvalise liikumise võimaluse kõikidest hoone sissepääsudest. Hoonet ehitustööde ajaks ei suleta. Ajutised piirangud on kokkuleppel võimalikud. Töövõtja peab kaitsma tehtud töid kahjustuste eest, tagama, et kõrvalistel isikutel ei oleks võimalik pääseda tööde tsooni ei töö ajal ega pärast tööd, välja arvatud juhud, kui selle tingib tellija tegevus.
   6. Ehitusobjektil kasutatud vee, elektri ja muude kommunaalkulude eest töövõtja tellijale tasuma ei pea.
   7. Kui töödeks on vajalik eemaldada avatäiteid, uksepiitasid vms tegevusi või peale paigaldust teostada viimistluse parandusi või asendada põrandakatteid vms viimistlus- või muude ehitustööde kahjustuste taastamistöid, kuuluvad need tööd pakkuja kohustuste hulka.
   8. Pakkuja kinnitab kohtkindla sisustuse, samuti kinnitust nõudva mööbli hoone konstruktsiooni külge.
   9. Pakkuja kohustub tööde teostamisel tagama hankija vara säilimise ja kolmandate isikute ohutuse, sh tuleohutuse.
   10. Teostatud tööd annab pakkuja hankijale üle kirjaliku dokumendi alusel. Dokumendis fikseeritakse tööde loetelu ning ruumi viimistluse olukord.
   11. Töövõtja peab olema veendunud, et töid teostav personal ei ole karistatud lastevastaste süütegude eest.
4. **Ajagraafik**
   1. Tööd on teostatud ning hankijale üle antud hiljemalt **30.11.2023.**
   2. Pakkuja esitab hankijale 14 kalendripäeva jooksul peale lepingu sõlmimist kooskõlastamiseks tööde ajagraafiku.
5. **Nõuded pakkujale**
   1. Pakkujal ei tohi esineda riigihangete seaduse § 95 lg 1 punkt 4 ja § 95 lg 4 punkt 8 ja 9 kohaseid pakkumismenetlusest kõrvaldamise asjaolusid. Pakkumuse esitamisega kinnitab pakkuja vastavust eelnimetatud tingimusele ja hankijal on õigus tingimuse täitmise kontrolliks esitada päringuid pakkujale ja kolmandatele isikutele.
   2. Pakkuja eelmise lõppenud majandusaasta netokäive (müügitulu) peab ületama vähemalt 2 kordse esitatud pakkumuse maksumuse;
   3. Pakkuja peab olema kolme viimase lõppenud majandusaasta jooksul vähemalt ühele objektile teostanud hankeobjektiga analoogseid töid pakkumusega võrdväärses rahalises mahus.
6. **Pakkumuse koostamise juhis**
   1. Osaliste pakkumuste esitamine ei ole lubatud.
   2. Pakkumuse esitamisega kinnitab Pakkuja, et:
      1. Pakkujal on olemas nõutava ettevalmistuse ja töökogemusega töötajad;
      2. Pakkujal on pädevus ja nõutavad load ja registreeringud tööde teostamiseks;
      3. esitatud pakkumus on jõus vähemalt viis tööpäeva (5 tööpäeva);
      4. Pakkuja nõustub kõikide hankedokumentide tingimustega;
      5. Pakkuja nõustub maksetingimustega;
      6. Pakkuja esitatud andmed on õiged;
      7. Pakkuja on edukaks tunnistamise korral valmis sõlmima hankedokumentides esitatud tingimustega hankelepingu.
   3. Pakkumuse koosseisus esitada informatsioon (objekti nimi ja aadress, tellija nimetus ja kontaktandmed) kolme viimase lõppenud majandusaasta jooksul vähemalt ühe objekti kohta millel Pakkuja on teostanud hankeobjektiga analoogseid töid pakkumusega võrdväärses rahalises mahus.
   4. Vajadusel esitada pakkumuse koosseisus info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.
   5. Pakkumuse koosseisus esitada Excelis täidetuna fail „Lisa 1 Pakkumuse maksumuse vorm“.
   6. Hankedokumentides kirjeldatud eesmärgi täitmiseks vajalike tööde mahtude määramine on pakkuja kohustus.

1. **Pakkumuste hindamise kriteeriumid** 
   1. Edukas pakkumus on madalaima maksumusega pakkumus.
   2. Kui kahe või enama pakkuja pakkumuses on maksumus võrdväärne, siis selgitatakse edukas pakkumus välja liisuheitmise teel. Liisuheitmise korra määrab hankija. Võrdväärse pakkumuse esitanud pakkujatel on õigus viibida liisuheitmise juures. Liisuheitmise võib korraldada ka virtuaalselt, kui on võimalik tagada kõigi pakkujate poolt liisuheitmisel osalemine reaalajas. Liisuheitmise korrast, ajast ja kohast teavitab hankija pakkujaid e-posti teel.
2. **Pakkumuse esitamise viis ja tähtaeg**

Pakkumus esitada e-posti aadressile [info@sauevarahaldus.ee](mailto:info@sauevarahaldus.ee) hiljemalt 13.10.2023 kell 12:00. Lisainfo Saue Vallavarahalduse juhataja Virko Kolks, e-post: [virko.kolks@sauevarahaldus.ee](mailto:virko.kolks@sauevarahaldus.ee) , telefon 5044051.

1. **Küsimused pakkujatele ja läbirääkimised** 
   1. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   2. Hankija võib pidada pakkujatega läbirääkimisi pakkumuse hinna, sisu ja mahu osas, sh muuta pakkumuses toodud tööde mahtu kuni 20% ulatuses pakkumuse maksumusest.
2. **Hankemenetluse otsused, tulemustest teavitamine**
   1. Hankija teeb eelduslikult hankeotsuse kolme tööpäeva jooksul peale pakkumuste esitamise tähtaega ja teavitab hankemenetluse tulemustest kõiki pakkumuse esitanud pakkujaid e-kirja teel. Juhul kui hankija otsus viibib üle kolme tööpäeva, on edukal pakkujal õigus nõuda tööde valmimise tähtaja edasilükkamist vastava arvu päevade võrra.
   2. Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
3. **Hankelepingu sõlmimine ja tingimused**
   1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
   2. Eduka pakkujaga sõlmitakse hankeleping lähtuvalt lisatud lepingu projektist.
   3. Kui edukaks tunnistatud pakkumuse esitanud pakkuja ei allkirjasta hankelepingut kolme kalendripäeva jooksul alates hankija poolt allkirjastatud lepingu saatmisest pakkujale, siis on hankijal õigus käsitleda seda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist. Sellisel juhul on hankijal õigus tunnistada kehtetuks pakkumuse edukaks tunnistamise otsus ning hinnata kõiki ülejäänud vastavaid pakkumusi uuesti ja tunnistada edukaks hindamise tulemusel järgmine pakkumus.
   4. Hankija ei tee ettemaksu.
   5. Teenuse eest tasumine toimub pärast kauba üleandmist.
   6. Arve tuleb esitada masinloetava e-arvena, arve tasumise tähtaeg vähemalt 14 kalendripäeva. Väljaspool Eesti Vabariiki registreeritud pakkuja saab vajadusel arve saata ka pdf-formaadis.

Lisad: Lisa 1 Pakkumuse maksumuse vorm

Lisa 2 Projektdokumentatsioon

Lisa 3 Ehituse töövõtulepingu vorm